La situació econòmica general fa preveure que hi haurà un major grau de dificultat en la justificació de les subvencions.
D'acord amb l'article 31.2 de la Llei 38/2003, de 17 de novembre, general de subvencions, es considera despesa efectuada la que hagi estat efectivament pagada anteriorment a l'acabament del període de justificació determinat per la normativa reguladora de la subvenció.
Per aquest motiu, es considera adequat ampliar el termini de presentació dels justificants, que inclouen els comprovants de pagament, per a les convocatòries de l'exercici pressupostari 2010 de la majoria de bases de subvencions dels àmbits de la cultura i els mitjans de comunicació.
Tot i que es manté el termini d'execució de les activitats subvencionades, els beneficiaris de les subvencions disposaran d'un termini més llarg per al pagament de les despeses derivades de les activitats subvencionades i per a la seva acreditació davant el Departament de Cultura i Mitjans de Comunicació.
Per tot això, d'acord amb el que estableixen el capítol IX del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions,
Ampliar els terminis de justificació de les subvencions fins al 15 de gener de 2011 respecte a les bases de subvencions aprovades per les ordres que s'esmenten a l'annex, per a les convocatòries de l'exercici pressupostari 2010, pel que fa als terminis que finalitzen el 2010.
—1 En l'àmbit de la cultura popular i tradicional catalana:
Ordre CMC/23/2008, de 21 de gener, per la qual s'aproven les bases que han de regir la concessió de subvencions a empreses per a l'edició de treballs relacionats amb el patrimoni etnològic de Catalunya.
Ordre CMC/53/2009, d'11 de febrer, per la qual s'aproven les bases que han de regir la concessió de subvencions a entitats privades sense ànim de lucre i a grups sense personalitat jurídica per a desplaçaments fora de l'àmbit lingüístic català per dur a terme projectes de cultura popular i tradicional catalana.
Ordre CMC/89/2009, de 12 de febrer, per la qual s'aproven les bases que han de regir la concessió de subvencions a ens locals que programin activitats culturals relacionades amb la cultura popular i tradicional.
Ordre CMC/103/2009, de 5 de març, per la qual s'aproven les bases que han de regir la concessió de beques per a la realització de treballs de recerca sobre el patrimoni etnològic de Catalunya.
Ordre CMC/216/2009, de 16 d'abril, per la qual s'aproven les bases que han de regir la concessió de subvencions a entitats privades sense finalitat de lucre que programin activitats culturals relacionades amb la cultura popular i tradicional.
—2 En l'àmbit de la cooperació cultural amb l'Administració local:
Ordre CMC/155/2008, de 3 d'abril, per la qual s'aproven les bases que han de regir la concessió de subvencions a ens locals per a projectes de col·laboració intermunicipal per a la programació d'activitats culturals de caràcter professional en l'àmbit de les arts escèniques, la música i les arts visuals.
Ordre CMC/156/2008, de 3 d'abril, per la qual s'aproven les bases que han de regir la concessió de subvencions a ajuntaments i ens públics vinculats o dependents, per a les programacions culturals que incloguin activitats de caràcter professional en l'àmbit de la música, les arts escèniques i/o les arts visuals que es duguin a terme a municipis de Catalunya de menys de 8.000 habitants.
Ordre CMC/159/2008, de 7 d'abril, per la qual s'aproven les bases que han de regir la concessió de subvencions a ajuntaments de Catalunya i ens públics que en depenen, per a la programació estable d'activitats culturals de caràcter professional en l'àmbit de les arts visuals contemporànies.
Ordre CMC/160/2008, de 7 d'abril, per la qual s'aproven les bases que han de regir la concessió de subvencions a ajuntaments de Catalunya i ens públics que en depenen, per a la programació estable d'activitats culturals de caràcter professional en l'àmbit de les arts escèniques i la música.
Ordre CMC/282/2009, de 27 de maig, per la qual s'aproven les bases que han de regir la concessió de subvencions per realitzar projectes municipals de dinamització cultural en els àmbits de l'increment o captació de públics i de la formació i sensibilització de les activitats de circ, i que no formin part de la seva programació estable.
Ordre CMC/283/2009, de 27 de maig, per la qual s'aproven les bases que han de regir la concessió de subvencions a consells comarcals, ajuntaments de Catalunya i ens que en depenen, per a la programació estable d'accions de promoció de la lectura a les biblioteques públiques de Catalunya.
—3 En l'àmbit del patrimoni cultural:
Ordre CMC/45/2008, d'1 de febrer, per la qual s'aproven les bases que han de regir la concessió de subvencions per a la conservació preventiva i la conservació-restauració dels béns culturals mobles del patrimoni cultural català.
Ordre CMC/92/2008, de 26 de febrer, per la qual s'aproven les bases per a la concessió de subvencions destinades a programes de col·laboració entre museus i/o col·leccions.
Ordre CMC/93/2008, de 26 de febrer, per la qual s'aproven les bases que han de regir la concessió de subvencions destinades al funcionament i les activitats dels museus.
Ordre CMC/124/2008, de 7 de març, per la qual s'aproven les bases que han de regir la concessió de subvencions destinades a la realització d'intervencions arqueològiques i paleontològiques preventives.
Ordre CMC/125/2008, de 6 de març, per la qual s'aproven les bases que han de regir la concessió de subvencions a intervencions arqueològiques i paleontològiques incloses en projectes d'investigació biennals.
Ordre CMC/129/2009, de 10 de març, per la qual s'aproven les bases que han de regir la concessió de subvencions a entitats locals i universitats públiques de Catalunya que siguin titulars d'arxius per al disseny i la implantació d'un sistema de gestió documental.
Ordre CMC/137/2009, de 10 de març, per la qual s'aproven les bases que han de regir la concessió de subvencions als arxius de Catalunya.
Ordre CMC/533/2009, de 23 de novembre, per la qual s'aproven les bases que han de regir la concessió de subvencions per a l'execució d'obres de restauració i conservació d'immobles de notable valor cultural.
—4 En l'àmbit dels mitjans de comunicació:
Ordre CMC/196/2008, de 23 d'abril, per la qual s'aproven les bases reguladores per al concurs públic de concessió de subvencions a entitats sense ànim de lucre per a projectes en català o aranès que contribueixin al foment del periodisme i de l'espai català de comunicació.
Ordre CMC/197/2008, de 24 d'abril, per la qual s'aproven les bases reguladores per al concurs públic de concessió de subvencions a projectes que fomentin i consolidin l'espai català de comunicació per a empreses periodístiques privades editores de premsa en suport paper.
Ordre CMC/205/2008, de 25 d'abril, per la qual s'aproven les bases reguladores per al concurs públic de concessió de subvencions a projectes que fomentin i consolidin l'espai català de comunicació per a empreses periodístiques privades editores de premsa digital.
Ordre CMC/207/2008, de 24 d'abril, per la qual s'aproven les bases reguladores per a la concessió de subvencions a emissores de ràdio, en català o aranès, d'empreses privades, per a projectes que fomentin i consolidin l'espai català de comunicació.
Ordre CMC/252/2008, de 8 de maig, per la qual s'aproven les bases reguladores per a la concessió de subvencions a emissores de televisió digital terrestre (TDT), en català o en aranès, d'empreses privades, per a projectes que fomentin i consolidin l'espai català de comunicació.